มาร้านนี้ตามลายแทงวงในค่ะ (ในศาลาแดง ซอย 1) เคยทานแต่ Seiryu Sushi ร้านข้างๆ แต่ไม่เคยสังเกตุว่ามีร้านอีสานอยู่ติดกัน

เนื่องจากอยากทานส้มตำเด็ดๆ เลยไปลองเจ้านี้ค่ะ อาหารหลากหลายพอสมควร ตอนกลางวันของวันทำงานนี่คนเยอะมาก วันที่ไปหลังๆไม่มีโต๊ะว่างเลย แต่ระบบการจัดการไม่ค่อยดี ขนาดไปเร็วกว่าคนอื่น (คือตอนไปถึงแขกยังมาไม่กี่โต๊ะ) อาหารที่สั่งยังได้ช้ามาก มาทีละอย่าง 2 อย่าง แล้วก็ข้ามไปทำให้โต๊ะอื่น จำไม่ได้ว่าขาดอะไรบ้างต้องมาถามแขกที่สั่ง

รสชาติอาหารถือว่าใช้ได้อยู่ในเกณฑ์มาตรฐาน แต่ไม่ได้อร่อยโดดเด่น ที่สั่งวันนั้นมี
- หมูสามรส (70 บาท) เป็นหมูติดมัน ราดน้ำซ็อสหวานๆเหมือนเป็นซ็อสถั่วใส่น้ำพริกเผา ได้มาปริมาณไม่มาก
- ไก่ตะไคร้ (70 บาท) กรอบดีค่ะ ได้มาไม่น้อย แต่ทอดเตรียมไว้นานแล้วเลยไม่ร้อน
- คอหมูย่าง (70 บาท) อันนี้ได้มาเยอะ ปริมาณแตกต่างกับหมู 3 รสอย่างชัดเจน ออกแนวหวานๆ ไม่มีกลิ่นเครื่องเทศอื่น แต่จิ้มแจ่วก็อร่อยดี
- ตำไทยไข่เค็ม (55 บาท) ออกแนวนัวๆ ข้นๆ คลั่กๆ เน้นใส่มะขามเปียก ส่วนตัวคิดว่าโอเค รสชาติดีกว่าตำปูปลาร้า
- ตำปูปลาร้า (55 บาท) รสชาติแหลมไปทางเค็มและเปรี้ยว ไม่ครบรส ทานได้ ไม่ถึงกับเด็ด
- ยำปลาดุกฟู (80 บาท) ได้มาเป็แพ ทอดมาร้อนๆ ก็อร่อยดี แต่น้ำยำข้นจนเกินไป ไม่กล้าตักเยอะ 
- ลาบวุ้นเส้น (70 บาท) รสชาติดี มาแบบร้อนๆ อร่อยดีค่ะ
- ตับหวาน (70 บาท) ตับแข็งไปนิด ใส่ข้าวคั่วเยอะไปหน่อย ทานแล้วติดฟัน ส่วนรสชาติ โอเคแต่ไม่ได้แซ่บมาก

โดยรวม อาหารพอทานได้ ราคาไม่แพงเวอร์ แต่ควรปรับปรุงระบบการจัดการ เห็นลูกค้าหลายๆโต๊ะทำหน้าแอบเพลีย